У Вікіпедыі ёсць артыкулы пра іншых асоб з прозвішчам Тан.

**Мор Тан** (венг.: Than Mór, ням.: Moritz Than; 19 чэрвеня 1826, Обечэ, Бач-Бодраг — 11 сакавіка 1899, Трыест) — венгерскі мастак. Удзельнік Венгерскай рэвалюцыі 1848—1849 гадоў.

Жыццё і творчасць
-----------------

М. Тан вывучаў спачатку юрыспрудэнцыю, затым вырашыў прысвяціць сябе жывапісу. Удзельнічаў у Венгерскай рэвалюцыі 1848—1849 гадоў. Пазней вучыўся ў Венскай акадэміі мастацтваў у мастака Карла Раля.

Пасля заканчэння вучобы здзейсніў падарожжа праз Германію і Бельгію ў Парыж, дзе ў 1856 годзе напісаў карціну «Мохацкая бітва (1526)». Пасля тры гады жыл у Рыме, малюючы па заказах барона Сіна (*Georg Simon von Sina*) палотны міфалагічнага зместу, напрыклад, «Адысей і Наўсікая», «Адысей і Пентэсілея». У 1859 годзе мастак атрымлівае заказ на ўпрыгожванне насценным жывапісам Рэдутнай залы ў Пешце і вяртаецца на радзіму.

Мор Тан пісаў таксама карціны гістарычнага зместу, партрэты (у тым ліку імператара Аўстра-Венгрыі для галоўнай залы новага будынка Нацыянальнай бібліятэкі Аўстрыі), выконваў алтарны і насценны жывапіс.

Стварэнне першай венгерскай маркі
---------------------------------

Паштовая марка Венгрыі працы М. Тана (праект, 1848)
*Гл. таксама*
У 1848 годзе Мор Тан стварыў праект першай венгерскай паштовай маркі. Аднак гэта марка так і не была эмітавана, паколькі Венгрыя страціла незалежнасць у 1849 годзе і ўвайшла ў склад Аўстрыйскай імперыі. Таніраваны малюнак так і не выпушчанай у паштовы абарот маркі працы Т. Мора цяпер займае ганаровае месца ў музеі марак у Будапешце.

У 1850 годзе, пасля паражэння Венгрыі ў вайне за незалежнасць 1848—1849 гадоў у Венгрыі паступілі ў абарот аўстрыйскія паштовыя маркі, паколькі яна стала адной з аўстрыйскіх правінцый. Гэта былі мініяцюры з выявай або аўстрыйскага герба з арлом, або партрэта імператара Франца Іосіфа I. Яны выкарыстоўваліся на тэрыторыі Венгрыі аж да 1867 года.

Галерэя
-------

* Баль АтылыБаль Атылы
* Мохацкая бітва 1526 годаМохацкая бітва 1526 года
* Партрэт архітэктара ПолакаПартрэт архітэктара Полака
* Комарамская бітваКомарамская бітва
* Ферэнц II Ракацы (1864)Ферэнц II Ракацы (1864)
* Стварэнне Адама (1860)Стварэнне Адама (1860)
* Князь РакацыКнязь Ракацы
* Аблога БудыАблога Буды
* ГусарыГусары

Зноскі
------

1. 1 2  Mor or Moritz Than // Benezit Dictionary of Artists — OUP, 2006. — ISBN 978-0-19-977378-7 Праверана 9 кастрычніка 2017.<a href='https://wikidata.org/wiki/Track:Q217595'></a><a href='https://wikidata.org/wiki/Track:Q24255573'></a><a href='https://wikidata.org/wiki/Track:Q1547776'></a>
2. ↑  *Autorenkollektiv.* Meyers Konversationslexikon. — 4. Auflage. — Leipzig und Wien: Verlag des Bibliographischen Instituts, 1885—1892. — Bd. 15: Sodbrennen — Uralit. (ням.) (Праверана 28 сакавіка 2010)
3. ↑  *Visnyovszki G.* Stamps. — Budapest: Állami Nyomda Publishing, 1996. — P. 85. (англ.)
4. 1 2  Hungarian Philatelic Society of Great Britain (англ.)(недаступная спасылка).  Trill Towers. — Сайт Венгерскага грамадства філатэлістаў Вялікабрытаніі. Архівавана з першакрыніцы 20 красавіка 2012. Праверана 28 сакавіка 2010.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Мор Тан

|  |  |
| --- | --- |
| ⚙️   Тэматычныя сайты | RKDartists |
| Слоўнікі і энцыклапедыі | Біяграфічны Аўстрыйскай імперыі |
| Генеалогія і некрапалістыка | Geni.com |
| 

| Нарматыўны кантроль |
| --- |
| GND: 1026389321 · ISNI: 0000 0000 8007 7737 · LCCN: n79107631 · NSZL: 000000015974 · NUKAT: n2010017592 · VIAF: 96322915 · ULAN: 500088370 |

 |